stanford-oval/wikipedia huggingface dataset:
Eldar Skamo
Tilastot > Pudotuspelit

| Kausi | Joukkue | Liiga | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | E Honka | Korisliiga | 2 | 50,0 % | 100 % | 50,0 % | 0,0 | 1,5 | 1,5 | 0,5 | 0,0 | 0,0 | 0,0 | 3,0 | 6 |
| 2007–2008 | E Honka | Korisliiga | 8 | 66,7 % | 0,0 % | 66,7 % | 0,6 | 0,6 | 1,3 | 0,0 | 0,3 | 0,3 | 0,1 | 1,3 | 10 |
| 2008–2009 | E Honka | Korisliiga | 4 | 33,3 % | 0,0 % | 50,0 % | 1,0 | 0,3 | 1,3 | 0,0 | 0,3 | 0,5 | 0,0 | 1,3 | 5 |
| 2010–2011 | Karhu | Korisliiga | 3 | 50,0 % | 50,0 % | 60,0 % | 0,7 | 2,3 | 3,0 | 1,7 | 3,0 | 1,0 | 0,3 | 10,3 | 31 |
| 4 kautta | YHTEENSÄ | Korisliiga | 17 | 50,0 % | 35,7 % | 58,3 % | 0,6 | 0,9 | 1,6 | 0,4 | 0,7 | 0,4 | 0,1 | 3,1 | 52 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Korisliigan pelaajaprofiili
| 0 | 1 | 2 |
| --- | --- | --- |
| Edeltäjä: Vesa Mäkäläinen | Korisliigan vuoden kehittynein pelaaja 2009–2010 | Seuraaja: Petri Heinonen |
Emanuel Ax

| Emanuel Ax |
| --- | --- |
 Ax 2009
Henkilötiedot
Syntynyt: 8. kesäkuuta 1949 (ikä 75) Lviv, Neuvostoliitto
Muusikko
Aktiivisena:  1970-luvulta alkaen
Tyylilajit:  kamarimusiikki konserttimusiikki
Soittimet:  piano
Levy-yhtiöt:  Sony
Aiheesta muualla
emanuelax.com
  [ Muokkaa Wikidatassa ] [ ohje ]  
Emanuel Ax (s. 8. kesäkuuta 1949, Lviv, Neuvostoliitto) on yhdysvaltalainen pianisti.
Ax syntyi Ukrainassa holokaustista selvinneiden Joachimin ja Hellen Axin poikana. Hän aloitti pianonsoiton 6-vuotiaana, muutti 8-vuotiaana Varsovaan ja kahden vuoden kuluttua Winnipegiin. Hän asettui vuonna 1961 New Yorkiin ja opiskeli Juilliard School of Musicissa. Hän valmistui Columbian yliopistosta vuonna 1970 ja on ollut jo pitkään Yhdysvaltain kansalainen.
Ax on moninkertainen Grammy-palkittu. Hän on tullut tunnetuksi sekä tuoreen että vanhemman taidemusiikin tulkitsijana ja kantaesittänyt muiden muassa John Adamsin, Christopher Rousen ja Bright Shengin töitä.
Ax on esiintynyt usein duona Yo-Yo Man kanssa. Hän soitti myös kvartetissa Isaac Sternin, Jaime Laredon ja Yo-Yo Man kanssa ennen Sternin kuolemaa vuonna 2001. Ax asuu yhä New Yorkissa puolisonsa Yoko Nozakin kanssa. Parilla on yhdessä lapset Joseph ja Sarah.
Eteläinen hallintoalue (Israel)

| Eteläinen hallintoalue מחוז הדרום‬ |
| --- | --- |

 Eteläinen hallintoalue Israelin kartalla
Valtio:   Israel
Hallinto:  
 – hallinnollinen keskus:  Beerseba
 – suurin kaupunki:  Ashdod
Pinta-ala:  14 185 km²
Väkiluku (2016):  1 244 200
Eteläinen hallintoalue (hepr. ‏מחוז הדרום‎, Meḥoz ha-darom) on yksi Israelin kuudesta hallintoalueesta ja se on suurin ja harvaan asutuin hallintoalue Israelissa. Sen väkiluku on 1 002 400. Sen pääkaupunki on Beersheba ja suurin kaupunki Ashdod. Asukkaista arviolta 86 % on juutalaisia ja 14 % arabeja.
| Kaupungit | Kylät |
| --- | --- |
 Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot:  Ar'arat an-Naqab  Hura  Kuseife  Lakiya  Lehavim  Meitar  Mitzpe Ramon  Omer  Shaqib al-Salam  Tel as-Sabi  Yeruham
Evoluutiolaskenta

Evoluutiolaskenta on tietojenkäsittelytieteessä tekoälyn osa-alue, joka tutkii kombinatorisia optimointiongelmia.
Evoluutiolaskennalle tyypillisiä ominaisuuksia ovat:
Iteraatioihin perustuva eteneminen, kasvu tai kehitys (ks evoluutio)
Populaatioihin perustuva rakenne
Opastettu satunnaishaku
Rinnakkaislaskenta
Kehityksen inspiraatio biologisista ilmiöistä
Joukkoon kuuluvia algoritmeja ovat mm.
Geneettinen algoritmi
Geneettinen ohjelmointi
Keinoimmuunijärjestelmät
Parviälykkyys
Aiheesta muualla

Pekka Simula: Johdatus evoluutiolaskentaan ja geneettisiin algoritmeihin (Arkistoitu – Internet Archive) Teknillinen korkeakoulu.
Raili Leino: Jouni Lampinen on evoluution herra[vanhentunut linkki] Tekniikka ja Talous 29.11.2007
Evoluutiopuu

Ernst Haeckelin varhainen evoluutiopuuesitys
Evoluutiopuu eli fylogeneettinen puu on jonkin eliöryhmän syntyä ja polveutumishistoriaa eli fylogeniaa kuvaava haarautuva puumainen kaavio. Evoluutiopuun haarat edustavat lajien kehityslinjoja. Evoluutiopuuta vastaavaa puumaista kaaviota kutsutaan kladistiikassa kladogrammiksi.
Fylogenetiikka on tieteenhaara, joka tutkii fylogeniaa ja sen rekonstruointiin käytettäviä menetelmiä. Fylogeneettinen systematiikka pyrkii luokittelemaan eliöt niiden kehityshistorian mukaan.
Evoluutiopuiden laatiminen on usein vaikeaa, koska nykyisten lajien esi-isistä on harvoin jäljellä suoraa tietoa fossiiliaineistona. Evoluutiopuiden laadintaan käytetään fossiilien ohella nykyeliöiden rakenteiden ja niiden genomien vertailuun perustuvia menetelmiä.
Evoluutiopuun ulkonäkö

Yksinkertaisimmillaan evoluutiopuussa on vain joukko yhdestä kantamuodosta polveutuvia taksoneita, jotka on yhdistetty toisiinsa evoluutiopuun haaroiksi. Evoluutio ei kuitenkaan ole tapahtunut aina yksinkertaisesti haarautuvan prosessin mukaan. Esimerkiksi retrovirukset ovat siirtäneet geenejä myös lajien välillä haaroilta toiselle, joten horisontaalisen geenien siirtymisen seurauksena evoluutiopuu saattaa joiltain osin muistuttaa myös verkkoa.
Tavallisessa evoluutiopuussa on esitettynä vain taksonien polveutumisjärjestys ja suhteet toisiinsa ilman tietoa siitä, kuinka kauan evoluutiopuun eri taksonien kehittymisessä on kestänyt. Ajallinen tieto eri taksonien kehittymiseen kuluneesta ajasta voidaan kuitenkin merkitä evoluutiopuuhun piirtämällä haarat jonkin tietyn suhdeluvun (mittakaavan) mukaan eripituisiksi ja merkitsemällä ajan asteikko tai mittakaava näkyviin evoluutiopuun viereen. Tavallisten, ajallista tietoa sisältämättömienkin evoluutiopuiden haarojen pituudet saattavat myös vaihdella, mutta tämä johtuu yleensä piirrosteknisistä ja tilankäytöllisistä syistä, eivätkä haarojen erilaiset pituudet tällöin kuvaa haarojen kehittymisen ajallisia suhteita. Evoluutiopuu piirretään yleensä joko pystyyn tai vaakatasoon.
FS Le Terrible (1933)

| Le Terrible |
| --- | --- |


Aluksen vaiheet
Rakentaja:  Chantier Navals Français, Caen
Kölinlasku:  8. joulukuuta 1931
Laskettu vesille:  30. marraskuuta 1933
Palveluskäyttöön:  1. lokakuuta 1935
Loppuvaihe:  romutettu kesäkuussa 1962
Tekniset tiedot
Uppouma:  2 570 t
Pituus:  132,4 m
Leveys:  11,98 m
Syväys:  4,30 m
Koneteho:  74 000 shp
Nopeus:  45 solmua
Miehistöä:  10 upseeria ja 210 miehistönjäsentä
Aseistus
Aseistus:  5 × Canon de 138 mm Modèle 1927 4 × 37 mm ilmatorjuntatykkiä 4 × 13 mm ilmatorjuntakonekivääriä 9 × 550 mm torpedoputkea 40 miinaa
Le Terrible oli Ranskan laivaston 1935 valmistunut Fantasque-luokan hävittäjä toisessa maailmansodassa.
Valmistus

Alus tilattiin 8. toukokuuta 1931 Chantier Navals Françaisilta Caenista, missä köli laskettiin vielä samana vuonna 8. joulukuuta. Alus laskettiin vesille 30. marraskuuta 1933 ja valmistui 1. lokakuuta 1935.
Palvelus

Toisen maailmansodan alussa alus partioi Atlantilla etsien saksalaisia saarronmurtajia. Se osallistui muun muassa lokakuussa 1939 Saksan laivaston taskutaistelulaiva Admiral Graf Speen etsintään, jolloin se valtasi 25. lokakuuta 1939 sisaraluksensa Le Fantasquen kanssa saksalaisen rahtialuksen Santa Fen. Ranskan antauduttua alus liittyi Vichyn Ranskan laivastoon. Britannian kuninkaallisen laivaston hyökätessä Mers-el-Kebiriin 3. heinäkuuta 1940 alus aikoi hyökätä torpedoin, mutta se määrättiin suojaamaan Strasbourgin pakoa Touloniin. Alus siirrettiin Dakariin, jossa se liittoutuneiden hyökätessä 23. syyskuuta 1940 suojasi satamassa olevia aluksia.
Liittoutuneiden noustua maihin Pohjois-Afrikkaan Le Terrible vaihtoi marraskuussa 1942 muiden Ranskan Länsi-Afrikassa olleiden alusten kanssa puolta liittyen liittoutuneisiin. Alus siirrettiin maaliskuussa 1943 huollettavaksi Bostoniin, missä sille asennettiin kaksi tutkaa ja kaikuluotain sekä vahvennettiin ilmatorjuntaa korvaamalla aiemmat 37 ja 13,2 millimetrin aseet 40 ja 20 millimetrin tykein. Huollon päätyttyä alus luokiteltiin uudelleen kevyeksi risteilijäksi ja lähetettiin Välimerelle.
Le Terrible osallistui Italian maihinnousuihin ollen tulitukitehtävissä ja suojaten osastoja ilmahyökkäyksiltä. Alus määrättiin tekemään laivueensa mukana isku Adrianmerelle, minkä tarkoituksena oli eristää Jugoslavia Italiasta. Alus osallistui 15. elokuuta alkaen Etelä-Ranskan maihinnousuun. Se kolaroi joulukuussa sisaraluksensa Le Malinin kanssa ja alus oli korjattavana aina Euroopan sotatoimien päättymiseen saakka.
Alus sijoitettiin telakalta palattuaan reserviin ja luokiteltiin saattajaksi runkonumerolla D611. Se saattoi lentotukialuksia La Fayette, Bois Belleau ja Arromanches. Alus siirrettiin 1956 koululaivaksi Brestiin. Se poistettiin palveluksesta ja myytiin kesäkuussa 1962 romutettavaksi.
Evil Inside

| ”Evil Inside” Amorphis |
| --- | --- | --- |

Singlen tiedot
 Albumilta: Far from the Sun
 Julkaistu: 26. toukokuuta 2003
 Formaatti: CDS
 Tyylilaji: heavy metal
 Kesto: 03.58
 Levy-yhtiö: Virgin
Listasijoitukset
  Suomen virallinen lista: 20.
Amorphiksen muut singlet
| ”Day of Your Beliefs” 2003 | ”Evil Inside” 2003 | ”House of Sleep” 2006 |
Evil Inside on suomalaisen Amorphiksen viides single. Se julkaistiin vuonna 2003 levymerkillä Virgin Records.
Kappale ylsi Suomen virallisen listan sijalle 20.
Kappaleet

Evil Inside – 03.58
Shining Turns to Gray – 02.58
Follow Me into the Fire – 05.25
Kokoonpano

Pasi Koskinen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Evoluutiobiologia (kirja)

| Evoluutiobiologia> Evolutionsbiologi |
| --- | --- |

Alkuperäisteos
Kirjailija:  Mats Björklund
Genre:  evoluutiobiologia
Julkaistu:  2005
Suomennos
Suomentaja:  Iiris Kalliola
Kustantaja:  Gaudeamus
Julkaistu:  2009
Ulkoasu:  nidottu
Sivumäärä:  260
ISBN:  978-952-495-076-3
Löydä lisää kirjojaKirjallisuuden teemasivulta
Evoluutiobiologia (Evolutionsbiologi) on Mats Björklundin kirjoittama oppikirja evoluutiosta. Teoksen on suomentanut Iiris Kalliola ja suomennoksen julkaissut Gaudeamus vuonna 2009.
Aiheesta muualla

Pauli Vesakas: Mats Björklund - Evoluutiobiologia. Keskisuomalainen 4.4.2009.
Jyrki Alenius: Mainio johdatus evoluutio- biologiaan. Helsingin Sanomat 21.4.2009.
Tuukka Perhoniemi: Evoluutiobiologia. Tiede 23.4.2009.
FS Le Triomphant (S616)

| Le Triomphant |
| --- | --- |


Aluksen vaiheet
Rakentaja:  DCNS
Kölinlasku:  9. kesäkuuta 1989
Laskettu vesille:  26. maaliskuuta 1994
Palveluskäyttöön:  21. maaliskuuta 1997
Tekniset tiedot
Uppouma:  12 640 t (pinnalla) 14 335 t (sukelluksissa)
Pituus:  138 m
Leveys:  12,50 m
Syväys:  10,60 m
Koneteho:  1 x K15-painevesireaktori (150 MW)
Nopeus:  25+ solmua
Miehistöä:  15 upseeria ja 95 miehistönjäsentä
Aseistus
Aseistus:  16 × M45 SLBM, joissa TN75-taistelukärki 4 × 533 mm torpedoputkea, joihin F17-torpedot Exocet SM39
Le Triomphant on Ranskan laivaston Triomphant-luokan ballistisin ohjuksin varustettu ydinsukellusvene.
Valmistus

Alus tilattiin 10. maaliskuuta 1986 DCN:ltä, missä köli laskettiin 9. kesäkuuta 1989. Se laskettiin vesille 26. maaliskuuta 1994 ja valmistui 21. maaliskuuta 1997.
Palvelus

Alus oli palveluksessa 2013.
Fast Eddie (täsmennyssivu)

Fast Eddie voi tarkoittaa muun muassa seuraavia:
Eddie Clarke, brittiläinen kitaristi
Edward Johnson nuorempi, yhdysvaltalainen koripallopelaaja
Eddie Rickenbacker, yhdysvaltalainen hävittäjälentäjä ja kilpa-autoilija
Eddie Smith, yhdysvaltalainen housemusiikin tuottaja
"Fast" Eddie Felson, Paul Newmanin roolihahmo elokuvissa Suurkaupungin hait ja Suuret setelit.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fast Eddie”, voi hakea sivunnimihaulla, laajalla sivunnimihaulla tai tekstihaulla.
Eric Minardi

| Eric Minardi |
| --- | --- |

Euroopan parlamentin jäsen
 29.7.2022–15.7.2024  
Ryhmä:  ID-ryhmä
Henkilötiedot
Syntynyt: 18. maaliskuuta 1956 (ikä 68) Toulon, Ranska
Kansalaisuus:  ranskalainen
Tiedot
Puolue:  Kansallinen liittouma
Eric Minardi (s. 18. maaliskuuta 1956 Toulon, Ranska) on ranskalainen poliitikko. Minardi edustaa Kansallinen liittouma-puoluetta. Minardi toimi Euroopan parlamentin jäsenenä vuosina 2022–2024. Hän edusti Euroopan parlamentissa Identiteetti ja demokratia -ryhmää.
Aiheesta muualla

Kuvia tai muita tiedostoja aiheesta Eric Minardi Wikimedia Commonsissa
Eric Minardi Euroopan parlamentin jäsenet. Euroopan parlamentti.
FS Le Téméraire (S617)

| Le Téméraire |
| --- | --- |
 Le Téméraire

Aluksen vaiheet
Rakentaja:  DCNS
Kölinlasku:  18. joulukuuta 1993
Laskettu vesille:  21. tammikuuta 1998
Palveluskäyttöön:  23. joulukuuta 1999
Tekniset tiedot
Uppouma:  12 640 t (pinnalla) 14 335 t (sukelluksissa)
Pituus:  138 m
Leveys:  12,50 m
Syväys:  10,60 m
Koneteho:  1 x K15-painevesireaktori (150 MW)
Nopeus:  25+ solmua
Miehistöä:  15 upseeria ja 96 miehistönjäsentä
Aseistus
Aseistus:  16 × M45 SLBM, joissa TN75-taistelukärki 4 × 533 mm torpedoputkea, joihin F17-torpedot Exocet SM39
Le Téméraire (runkonumero 617) on Ranskan laivaston Triomphant-luokan ballistisin ohjuksin varustettu ydinsukellusvene.
Valmistus

Alus tilattiin DCNS:ltä, missä köli laskettiin 18. joulukuuta 1993. Se laskettiin vesille 21. tammikuuta 1998 ja valmistui 23. joulukuuta 1999.
Palvelus

Alus oli palveluksessa 2013.
Emil Pettersson

| Emil Pettersson |
| --- | --- |

Henkilötiedot
Syntynyt: 14. tammikuuta 1994 (ikä 30) Sundsvall, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  80 kg
Seura
Seura:  Timrå IK
Sarja:  SHL
Pelaajaura
Pääsarjaura:  2012–
Aik. seurat:  Timrå IK (SEL/Allsv.) MODO Hockey (SHL) Skellefteå AIK (SHL) Milwaukee Admirals (AHL) Tucson Roadrunners (AHL) Växjö Lakers HC (SHL) HK Spartak Moskova (KHL)
NHL-varaus:  155. varaus, 2013 Nashville Predators
Emil Pettersson (s. 14. tammikuuta 1994 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Pettersson on pelipaikaltaan keskushyökkääjä. Elite Prospects -sivuston vuonna 2013 tekemän analyysin mukaan hän on teknisesti taitava pelaaja, jolla on hyvät kiekonkäsittelytaidot ja pelikäsitys. Sivuston mukaan Pettersson on myös hyvä luistelija ja luova kiekon kanssa. Hänen tulisi lisätä kuitenkin voimaa.
Ura > Seuraura

Pettersson on Ånge IK:n kasvatti. Hän siirtyi 15-vuotiaana seuran J18-junioreiden kakkosjoukkueeseen kaudeksi 2009–2010. Kaudeksi 2010–2011 Pettersson nousi Timrån J18-junioreiden edustusjoukkueeseen. Kaudella 2011–2012 hän oli J18 Allsvenskanissa joukkueen paras pistemies ja maalintekijä tehoilla 8+11=19. Pudotuspeleissä Pettersson oli tehoilla 1+4=5 Timrån paras syöttäjä ja jakoi sisäisen pistepörssin voiton Mattias Saaren kanssa. Kaudella 2012–2013 hän oli tehoilla 13+31=44 seuran J20-junioreiden paras pistemies ja syöttäjä. Pettersson debytoi samalla kaudella myös Timrån Elitserien-joukkueessa, jossa hän pelasi kaksi runkosarja- ja kaksi Kvalserien-ottelua tehden yhden maalin. Joukkue putosi kauden päätteeksi HockeyAllsvenskaniin. Toukokuussa 2013 Pettersson teki Timrån kanssa vuoden mittaisen jatkosopimuksen.
Nashville Predators varasi Petterssonin kuudennella kierroksella 155. pelaajana NHL:n varaustilaisuudessa 2013. Hän pelasi Timråssa tulokaskautensa Ruotsin toiseksi korkeimmalla sarjatasolla Allsvenskanissa ja teki 44 runkosarjaottelussa tehot 6+8=14. Pettersson pelasi osan kaudestaan vielä myös seuran J20-junioreissa, joiden toiseksi paras maalintekijä hän oli Mattias Saaren jälkeen tehtyään 12 ottelussa kymmenen maalia. Pettersson voitti myös Timrån sisäisen tehotilaston lukemalla +11. Hän oli pudotuspeleissä joukkueen paras maalintekijä kahdella osumallaan.
Kaudella 2014–2015 Pettersson teki Timrån Allsvenskan-joukkueessa tehot 12+23=35, joilla hän oli kauden päätteeksi joukkueen paras pistemies ja syöttäjä tehoilla 12+23=35. Tammikuun 2015 lopulla Pettersson siirtyi kuitenkin loppukaudeksi MODO Hockeyn paitaan, SHL:ään (ent. Elitserien). Hän teki siellä loppukaudella kahdessa runkosarjaottelussa yhden maalin sekä neljässä karsintasarjan ottelussa tehot 1+3=4, joilla Pettersson jakoi MODO:n sisäisen pistepörssin voiton Simon Önerudin ja Juha-Pekka Haatajan kanssa. Maaliskuussa 2015 hän teki joukkueen kanssa kaksivuotisen jatkosopimuksen.
Kausi 2015–2016 oli Petterssonin varsinainen tulokaskausi SHL:ssä ja hän teki 52 runkosarjaottelussa tehot 12+14=26 sekä seitsemässä karsintasarjan ottelussa tehot 3+2=5. Pettersson oli runkosarjassa MODO:n toiseksi paras pistemies Victor Olofssonin jälkeen. Joukkue putosi kauden päätteeksi Allsvenskaniin, mutta Pettersson ei kuitenkaan jatkanut MODO:ssa toista sopimuskauttaan, vaan siirtyi kaudeksi 2016–2017 jatkamaan SHL-uraansa kaksivuotisella sopimuksella Skellefteå AIK:hon. Hän kuitenkin siirtyi kesken kauden, joulukuussa 2016 Växjö Lakersin joukkueeseen. Pettersson teki SHL:n runkosarjassa yhteensä tehot 15+23=38, joilla hän jakoi pistepörssin kahdeksannen sijan Örebro HK:n Libor Hudáčekin ja Frölunda HC:n Johan Sundströmin kanssa. Pudotuspeleissä Pettersson oli Lakersin paras pistemies ja maalintekijä tehoilla 4+3=7.
Toukokuussa 2017 Pettersson teki kaksivuotisen tulokassopimuksen Nashville Predatorsin kanssa.
Ura > Maajoukkueura

Pettersson on pelannut Ruotsin A-maajoukkueessa yhdeksän ottelua tehopistein 1+2=3. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Petterssonin ensimmäinen A-maajoukkuemaali syntyi 3. huhtikuuta 2017 Budapestissä Unkaria vastaan.
Pettersson on pelannut myös kolme nuorten maaottelua.
Muuta

Petterssonin pikkuveli Elias pelaa hyökkääjänä Vancouver Canucksissa.
Elintarviketeollisuusliitto

ETL:n toimisto sijaitsee Huolintatalossa Helsingin Länsi-Pasilassa.
Elintarviketeollisuusliitto ry (ETL) on elintarviketeollisuuden elinkeino- ja työmarkkinapoliittinen edunvalvontajärjestö, jonka tehtävänä on luoda Suomessa toimiville alan yrityksille kilpailukykyiset kasvun mahdollistavat toimintaedellytykset. Liitolla on 260 jäsenyritystä.
Liiton jäsenistä noin 75 prosenttia on pieniä ja keskisuuria yrityksiä. Liiton hallituksen puheenjohtaja on Valion toimitusjohtaja Annikka Hurme.
Muu toiminta

ETL:n järjestämä Elintarvikepäivä on alan suurin koulutustapahtuma ammattilaisille. Tapahtuma järjestetään Elintarvikkeiden Tutkimussäätiön nimissä, ja sen tuotolla tuetaan tutkimusta ja jatko-opintoja. Myös
ETL:n vuosittain järjestämä Tähtiteko-kilpailu palkitsee vuoden vaikuttavimman elintarvikealalla tehdyn teon. Aiemmin kilpailu tunnettiin nimellä Vuoden Suomalainen Elintarvike, joka nosti esiin Suomessa kehitettyjä ja valmistettuja innovatiivisia tuoteuutuuksia.
Aiheesta muualla

Elintarviketeollisuusliiton kotisivut
ETL Twitterissä
Electronic Entertainment Expo 2014

| Electronic Entertainment Expo 2014 |
| --- | --- |
Alkaa:  10. kesäkuuta
Loppuu:  12. kesäkuuta
Tapahtumapaikka:  Los Angeles Convention Center
Paikkakunta:  Los Angeles
Järjestäjä:  Electronic Entertainment Expo
Kotisivut
Electronic Entertainment Expo 2014, paremmin tunnettuna E3 2014, oli kahdeskymmenes Electronic Entertainment Expo-tapahtuma. E3 on jokavuotinen videopeliteollisuuden messutapahtuma, jonka järjestää Entertainment Software Association (ESA). Tapahtuma järjestettiin Los Angeles Convention Centerissä Los Angelesissä, Kaliforniassa 10.-12. kesäkuuta 2014.
Yleisiin näytteilleasettajiin kuului Microsoft Corporation, Nintendo ja Sony Computer Entertainment. Näytteilleasettajat isännöivät omia lehdistötilaisuuksia yleisesti päivää ennen E3-tapahtumaa, mutta jotkut yritykset ovat antaneet lisätietoja ylimääräisestä päivästä tällä kertaa.
Lista merkittävistä näytteilleasettajista

| 0 | 1 | 2 |
| --- | --- | --- |
|  2K  505  Activision Blizzard  Atlus  Aksys Games  Bandai Namco  Bethesda  Capcom  CD Projekt RED  Crytek  |  Deep Silver  Devolver Digital  Disney  Electronic Arts  Epic  Konami  Microsoft  Natsume  Nintendo  NIS  |  Rockstar Games  Sega  Sony  Square Enix  Tecmo Koei  Telltale  Ubisoft  Warner Bros.  XSEED  Zynga  |
Fjeld

Fjeld on seuraavien norjalaisten henkilöiden sukunimi:
Jonas Fjeld (s. 1952), muusikko
Kristian Fjeld (1887–1976), poliitikko
Øyvind Moen Fjeld (s. 1988), maastohiihtäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Emanuel Aloys Förster

Emanuel Aloys Förster
Emanuel Aloys Förster (26. tammikuuta 1748 Niedersteine – 12. marraskuuta 1823 Wien) oli itävaltalainen säveltäjä, musiikkiteoreetikko ja musiikinopettaja. Hän asettui 1780-luvulla vapaana taiteilijana Wieniin ja ystävystyi wieniläisklassikoiden kanssa. Hänen tuotantonsa sijoittuu tyylillisesti Joseph Haydnin ja Wolfgang Amadeus Mozartin kypsien töiden sekä Ludwig van Beethovenin varhaisten teosten välimaastoon.
Aiheesta muualla

IMSLP: Emanuel Aloys Förster: nuotteja
Emancipation Proclamation

Kartalla punaisella alueet, joita julistus koski, ja sinisellä alueet, joilla orjuus oli luvallista perustuslain 13. lisäyksen voimaan astumiseen asti.
Emancipation Proclamation, suom. vapautusjulistus, oli Yhdysvaltain sisällissodan aikainen presidentti Abraham Lincolnin presidentillinen julistus. Tammikuun ensimmäisenä päivänä vuonna 1863 voimaan tulleessa julistuksessa määrättiin pysyvästi vapautettavaksi kaikki etelävaltioiden hallitsemilta sota-alueilta pakenevat orjat sekä pohjoisvaltioiden asevoimien etelävaltioilta valtaamien alueiden orjat.
Julistus koski ainoastaan liittovaltion vastaiseen kapinaan nousseen konfederaation kymmenen osavaltion aluetta, eikä siten itsessään lakkauttanut kokonaan orjuutta, joka jatkui muilla Yhdysvaltain eteläosien alueilla. Julistuksessa luvattiin vapautetuille afroamerikkalaisille miehille oikeus liittyä unionin armeijaan ja laivastoon, ja sodan lopulla lähes 200 000 afroamerikkalaisen uskotaan taistelleen unionin puolella. Orjuus lakkautettiin kaikkialla Yhdysvaltain alueella vasta vuoden 1865 joulukuussa täytäntöön pannulla Yhdysvaltain perustuslain 13. lisäyksellä.
Aiheesta muualla

Kuvia tai muita tiedostoja aiheesta Emancipation Proclamation Wikimedia Commonsissa
Emanuel (kirjasarja)

Emanuel on ruotsalaisten Anders Jacobssonin ja Sören Olssonin kirjoittama nuortenkirjasarja, jonka päähenkilö on teinipoika Emanuel Hjort. Sarjassa on julkaistu kuusi kirjaa, joista neljä on ilmestynyt suomeksi. Suomennokset on tehnyt Jukka Itkonen.
Kirjat

Emanuel (Emanuel, suom. 2002)
Vihaa ja rakkautta (Hat och kärlek, suom. 2003)
Kyberhurmuri (Cyberprinsen, suom. 2004)
Kesähuumaa (Sommarförföraren, suom. 2006)
Hobbyfrälsaren
Sex